wickkiey/tamil-wikipedia-chunked huggingface dataset:
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்/நல்கை விண்ணப்பம்

## Fit to strategy

- **Participation and Community**: This public celebration of the fifteen years of growth of Tamil Wikipedia will help us strengthen the community, review our progress and plan our future. The conference will help create a better environment for collaboration, particularly in resolving policy differences.
- **Increase Reach**: The conference will provide an excellent outreach opportunity to popularize Tamil Wikimedia projects through the mainstream media, social media and direct outreach. The conference will attract the general public, the academia, Tamil enthusiasts, professionals, journalists and well-wishers, raising awareness and drawing a considerable number of active contributors to Tamil Wikipedia.
- **Quality Content**: The essay contest will help us improve the quality of the most important articles that should be present in each Wikipedia.
- **Credibility**: Putting faces behind the hundreds of contributes behind Tamil Wikimedia will add to the credibility of Wikimedia projects. Conference will also provide many opportunities for general public, press and active contributors to ask questions and seek clarifications regarding the inner workings of Wikimedia projects.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்/நல்கை விண்ணப்பம்

## Measures of success

We would deem these celebrations a success, if
- At least 100 active Wikipedians and enthusiasts attend the conference, including participants from Sri Lanka and Malaysia.
- At least 10 mainstream media articles are published highlighting Wikimedia projects.
- A detailed documentation of ideas/issues/strategies/policies discussed at the conference is produced,
- The active contributor count is maintained around 200 or above consistently.
- 500 important articles that should be present in each Wikipedia are expanded from their current stub form.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்/நல்கை விண்ணப்பம்

## Team members

;Coordinators
1. Sivakosaran
1. Mayooranathan
1. சஞ்சீவி சிவகுமார்
1. Shriheeran
1. Kalaiarasy
1. Maathavan
1. தமிழ்க்குரிசில்
1. Dineshkumar Ponnusamy
1. Aathavan
# மாவீரன் கிட்டு (திரைப்படம்)

**மாவீரன் கிட்டு** (Maaveeran Kittu), சுசீந்திரனின் இயக்கத்தில், ஐஸ்வர் சந்திரசாமி, டி. என். தாய் சரவணன், ராஜீவன் ஆகியோரின் தயாரிப்பில் 2016இல் வெளியான தமிழ்த்திரைப்படம். இத்திரைப்படத்தில் விஷ்ணு, ஸ்ரீ திவ்யா, பார்த்திபன் ஆகியோர் முன்னணிப்பாத்திரங்களில் நடித்துள்ளனர். இத்திரைப்படம் டி. இமானின் இசையில், சூர்யா ஏ. ஆரின் ஒளிப்பதிவில், காசி விஷ்வநாதனின் படத்தொகுப்பில் திசம்பர் 2, 2016இல் வெளியானது. திரைப்படப்பாடலாசிரியர் யுகபாரதி இப்படத்திற்கு உரையாடலினை எழுதியுள்ளார். இத்திரைப்படம், ஒடுக்கப்பட்ட இனத்தைச்சார்ந்த போராளி ஒருவர் தன் இன மக்களை மேம்படுத்த நிகழும் வாழ்க்கைப்போராட்டம் குறித்தது.
# மாவீரன் கிட்டு (திரைப்படம்)

## கதை

மாவீரன் கிட்டு திரைப்படத்தின் கதை முழுவதும் 1987இல் நடைபெறுவதாகப் புனையப்பட்டுள்ளது. இறந்தவர்களின் சடலத்தைக்கூட பொதுவழியில் எடுத்துச் செல்ல மறுக்கின்றனர் ஆதிக்க சாதியைச் சார்ந்தவர்கள். இன்னொரு பக்கம், கல்வி பயின்று முன்னேற்றமடைய எண்ணும் ஒடுக்கப்பட்ட வகுப்பினர். தங்ளை தடுத்து நிறுத்திய அந்தப் பொதுப்பாதையில் தலைநிமிர்ந்து நடக்க வேண்டும் என்பதே அவ்வூரின் ஒடுக்கப்பட்ட மக்களின் நீண்டநாள் கனவும் ஆசையும் பன்னிரண்டாம் வகுப்பில் தமிழ்நாட்டிலேயே முதல் இடத்தைப்பெற்று, அந்த ஒடுக்கப்பட்ட வகுப்பில் முதல் மாணவனாக கல்லூரிக்குச் செல்கிறார் ஒடுக்கப்பட்ட வகுப்பைச்சார்ந்த கிட்டு (விஷ்ணு). கிட்டுவைப் படிக்கவைப்பவர் அந்த ஊர் மக்களின் பல வகையான சிக்கல்களுக்கா குரல்கொடுக்கும் சின்னராசு (பார்த்திபன்). தம்மின மக்களின் நிலை மேம்படவும் மாறவும் விஷ்ணு விஷால் படித்து மாவட்ட ஆட்சியராக வேண்டும் என்ற சின்னராசுவின் வேண்டுகோளை முழுமனதுடன் ஏற்கின்றார் கிட்டு. இச்சூழலில் ஆதிக்கசாதிச்சார்ந்த மக்கள் கிட்டுக்கு எதிராக சதிவலை பின்னுகின்றனர். சின்னராசுவின் உதவியோடு மக்கள் போராட்டம் தொடங்குகின்றனர். ஒடுக்கப்பட்ட இனத்தினர் பொதுவழியில் செல்ல வேண்டும் என்னும் அவர்களின் கனவு பலித்ததா? கிட்டு எப்படி மாவீரன் கிட்டு ஆகின்றான் என்பதே இப்படத்தின் கதை.
# மாவீரன் கிட்டு (திரைப்படம்)

## நடிகர்கள்

- விஷ்ணு- கிட்டுவாக
- பார்த்திபன் - சின்னராசுவாக
- ஸ்ரீ திவ்யா - கோமதியாக
- சூரி - தங்கராசுவாக
- ஹரிஷ் உத்தமன் - செல்வராஜாக
- நாகிநீது - ஆதிக்கசாதியின் தலைவராக
- போஸ்டர் நந்தகுமார் - நெல்லை வரதனாக
- காசி விஸ்வநாதன்
# மாவீரன் கிட்டு (திரைப்படம்)

## இசை

இத்திரைப்படம் டி. இமானின் இசையில், யுகபாரதி ஆறு பாடல்களை எழுதியுள்ளார். இப்படத்தின் பாடல் வெளியீடு நவம்பர் 4, 2016இல் நடந்தது.
# மும்மெத்தில்வெள்ளீயக் குளோரைடு

**மும்மெத்தில்வெள்ளீயக் குளோரைடு** *(Trimethyltin chloride)* என்பது (CH<sub>3</sub>)<sub>3</sub>SnCl என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டிரைமெத்தில்டின் குளோரைடு என்ற பெயராலும் இதை அழைக்கிறார்கள். இக்கரிமவெள்ளீயச் சேர்மம் வெண்மை நிறத்தில் திண்மமாகவும் அதிக நச்சுத்தன்மையுடனும் துர்நாற்றத்துடன் காணப்படுகிறது. நீராற்பகுப்பால் இது எளிமையாகப் பாதிக்கப்படுகிறது.
# மும்மெத்தில்வெள்ளீயக் குளோரைடு

## தயாரிப்பு

டெட்ராமெத்தில்வெள்ளீயத்துடன் வெள்ளீய டெட்ராகுளோரைடு சேர்த்து வினைபுரியச் செய்வதால் மறுபங்கீட்டு வினை நிகழ்ந்து மும்மெத்தில்வெள்ளீயக் குளோரைடு உருவாகிறது  
:SnCl<sub>4</sub> + 3 SnMe<sub>4</sub> → 4 Me<sub>3</sub>SnCl.  
இவ்வினை கோச்செசுக்கோவ் மறுபகிர்வு வினை எனப்படுகிறது. ஆர்கான் வாயுவைப் போன்ற மந்தவாயுச் சூழலில் பொதுவாக கரைப்பான் இல்லாமல் இவ்வினை நிகழ்கிறது.  
தொடர்புடைய ஐதராக்சைடு அல்லது ஆக்சைடுடன் ஐதரசன் குளோரைடு அல்லது தயோனைல் குளோரைடு (SOCl2) போன்ற ஓர் ஆலசனேற்ற முகவரைச் சேர்த்து சூடுபடுத்துவது மும்மெத்தில்வெள்ளீயக் குளோரைடு தயாரிப்பதற்கான இரண்டாவது வழிமுறையாகும்.  
:Me<sub>3</sub>SnOH + HCl → Me<sub>3</sub>SnCl + H<sub>2</sub>O
# மும்மெத்தில்வெள்ளீயக் குளோரைடு

## பயன்கள்

டிரைமெத்தில்சிடானைல் தொகுதிச் சேர்மங்களுக்கு டிரைமெதில்டின் குளோரைடு ஆதார மூலமாகத் திகழ்கிறது. உதாரணமாக வினைல்டிரைமெத்தில்சிடானேன் மற்றும் இண்டேனைல்டிரைமெத்தில்சிடானேன் போன்ற சேர்மங்கள் தயாரிப்புக்கு இது முன்னோடிச் சேர்மமாக இருக்கிறது :  
:CH<sub>2</sub>=CHMgBr + Me<sub>3</sub>SnCl → Me<sub>3</sub>SnCH=CH<sub>2</sub> + MgBrCl
:LiC<sub>9</sub>H<sub>7</sub> + Me<sub>3</sub>SnCl → Me<sub>3</sub>SnC<sub>9</sub>H<sub>7</sub> + LiCl.  
வெள்ளீயம் – கார்பன் பிணைப்பு உருவாவதற்கு மும்மெத்தில்வெள்ளீயக் குளோரைடுடன் வினைபுரிவதற்குத் தேவையான கரிமலித்தியம் வினையாக்கிக்கு உதாரணம் :  
LiCH(SiMe3)(GeMe3) + Me3SnCl → Me3SnCH(SiMe3)(GeMe3) + LiCl  
மும்மெத்தில்வெள்ளீயக் குளோரைடிலிருந்து வருவிக்கப்படும் கரிமவெள்ளீயச் சேர்மங்கள் கரிமத் தொகுப்பு வினைகளில், குறிப்பாக தனி உறுப்பு சங்கிலி வினைகளில் மிகுந்த பயனுள்ளவையாக உள்ளன. பாலி வினைல் குளோரைடு நிலைநிறுத்தும் வினைகளில் மும்மெத்தில்வெள்ளீயக் குளோரைடு முன்னோடிச் சேர்மமாகப் பயன்படுத்தப்படுகிறது. மும்மெத்தில்வெள்ளீயக் குளோரைடு ஒடுக்கப்படுவதால் வெள்ளீயம்-வெள்ளீயம் பிணைப்புகள் உருவாகின்றன.  
:Me<sub>3</sub>SnM + Me<sub>3</sub>SnCl → Sn<sub>2</sub>Me<sub>6</sub> + MCl (M = உலோகம்)
# மூயெத்தில்வெள்ளீயம்

**மூயெத்தில்வெள்ளீயம்** *(Triethyltin)* என்பது C<sub>6</sub>H<sub>15</sub>Sn என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் . டிரையெத்தில்சிடானேன் என்ற பெயராலும் இதை அழைக்கிறார்கள். ஒரு வெள்ளீய அணுவுடன் மூன்று எத்தில் குழுக்கள் இணைந்து இக்கரிமவெள்ளீயச் சேர்மம் உருவாகிறது. இச்சேர்மம் அதிக நச்சுத்தன்மை வாய்ந்ததாகும். இச்சேர்மத்தின் வெளிப்பாடு பாதிப்பால் குமட்டல், வாந்தி, தலைவலி, நினைவிழத்தல் போன்றவைகளுடன் மரணத்திற்குப் போதுமான அளவு பெருமூளை வாதம் ஏற்படுகிறது .
# கோப்பளவு

**கோப்பளவு** (*file size*) என்ற அளவீடு, ஒரு கணினிக் கோப்புப் பெற்றுள்ள தரவின் அளவினைக் குறிக்கிறது. வேறொரு முறையில் கூறுவதானால், ஒரு கணியத் தேக்ககத்தில், ஒரு கோப்பு நிரப்பும் அளவு ஆகும். இதற்கான அளவுகளில் மிகச்சிறிய அலகு யாதெனில், பைட்டு(byte) என்பதே ஆகும். இது இரு முறைகளில் (binary prefix, metric prefix) குறிக்கப் படுகின்றன.  
ஒரு கணியக்கோப்பு முறைமையானது, ஒரு கோப்பினைச் சேமிக்கும் போது, கணியத் தேக்ககத்தின் அதற்குரிய இடத்தோடு, சிறு 'வெற்று' இடத்தையும் (slack space அல்லது internal fragmentation) எடுத்துக்கொண்டே சேமிக்கிறது. இவ்விடம் கோப்பு முறைமை சிறப்பாக செயற்பட வழிவகுக்கிறது.
# கோப்பளவு

## அலகுமாற்றி அட்டவணை

**அலகுமாற்றி அட்டவணை**  
| பெயர் | குறியீடு | இருமம் | பைட்டுகளின் எண்ணிக்கை | பெயர் | IEC | பதின்மம் | பிட்டுகளின் எண்ணிக்கை | இதற்கு சமன் |  |  |
| --- | --- | --- | --- | --- | --- | --- | --- | --- | --- | --- |
| கிலோபைட்டு | KB | 2<sup>10</sup> | <small>1,024</small> | <small>1024&nbsp;</small>B
! | கிலோபிட்டு | கிபிட்டு | 10<sup>3</sup> | <small>1,000</small> | <small>1000&nbsp;</small>பிட்டு |  |
| மெகாபைட்டு | MB | 2<sup>20</sup> | <small>1,048,576</small> | <small>1024&nbsp;</small>KB
! | மெகாபிட்டு | Mbit | 10<sup>6</sup> | <small>1,000,000</small> | <small>1000&nbsp;</small>கிபிட்டு |  |
| கிகாபைட்டு | GB | 2<sup>30</sup> | <small>1,073,741,824</small> | <small>1024&nbsp;</small>MB
! | கிகாபிட்டு | Gbit | 10<sup>9</sup> | <small>1,000,000,000</small> | <small>1000&nbsp;</small>Mbit |  |
| டெராபைட்டு | TB | 2<sup>40</sup> | <small>1,099,511,627,776</small> | <small>1024&nbsp;</small>GB
! | டெராபிட்டு | Tbit | 10<sup>12</sup> | <small>1,000,000,000,000</small> | <small>1000&nbsp;</small>Gbit |  |
| பெட்டாபைட்டு | PB | 2<sup>50</sup> | <small>1,125,899,906,842,624</small> | <small>1024&nbsp;</small>TB
! | பெட்டாபிட்டு | Pbit | 10<sup>15</sup> | <small>1,000,000,000,000,000</small> | <small>1000&nbsp;</small>Tbit |  |
| எக்சாபைட்டு | EB | 2<sup>60</sup> | <small>1,152,921,504,606,846,976</small> | <small>1024&nbsp;</small>PB
! | எக்சாபிட்டு | Ebit | 10<sup>18</sup> | <small>1,000,000,000,000,000,000</small> | <small>1000&nbsp;</small>Pbit |  |
| செட்டாபைட்டு | ZB | 2<sup>70</sup> | <small>1,180,591,620,717,411,303,424</small> | <small>1024&nbsp;</small>EB
! | செட்டாபிட்டு | Zbit | 10<sup>21</sup> | <small>1,000,000,000,000,000,000,000</small> | <small>1000&nbsp;</small>Ebit |  |
| யோட்டாபைட்டு | YB | 2<sup>80</sup> | <small>1,208,925,819,614,629,174,706,176</small> | <small>1024&nbsp;</small>ZB
! | யோட்டாபிட்டு | Ybit | 10<sup>24</sup> | <small>1,000,000,000,000,000,000,000,000</small> | <small>1000&nbsp;</small>Zbit | } |
# மர வரிசை

மலைத்தொடரில் மிக உயரத்தில் அமைந்த மோண்ட் பிளாங்க் மலையின் மர வரிசைகள்]]  
மர வரிசைகள்]]  
**மர வரிசை** அல்லது **மரக் கோடு** (**tree-line** or **timberline**) வட துருவம், தென் துருவம், மற்றும் ஆல்ப்ஸ் போன்ற பிரதேசங்களில் மரங்கள் வளரக்கூடிய விளிம்புப் பகுதியாகும். மர வரிசைப் பகுதிகளுக்கு அப்பால் மரங்கள் வளர்வதில்லை. ஏனெனில் அப்பகுதியில் மிக மோசமான குளிர் அல்லது கடும் வெப்ப நிலை கொண்ட தட்பவெப்பம் கொண்டிருப்பதால் மரங்கள் வளர இயலாது.  
சூழலியல் மற்றும் நிலவியல் கொள்கைகளின் படி, மர வரிசைகள் பல வகையாக விளக்கப்படுகிறது. அவைகள் முறையே:
- ஆர்க்டிக் மர வரிசை (**Arctic tree-line**) வடதுருவத்தின் தூர வடக்கில் அமைந்த தூந்திரப் பகுதிகளில் மிகக்கடுமையான குளிர்நிலையும், உறைபனிக்கட்டிகளும் கொண்டிருப்பதால் இப்பகுதிகளில் மரங்கள் வளர்வதில்லை. மாறாக பாசிகள், புல், புதர்கள் மட்டுமே வளரக்கூடியதாகும்.
- அண்டார்க்டிக்கா மர வரிசை (**Antarctic tree-line**) தென் துருவத்தின் தூர தெற்கில், மேட்டு நிலங்களில் வளரக்கூடிய மர வரிசையாகும்.
- அல்பைன் மர வரிசை (**Alpine tree-line**): ஆல்ப்ஸ் மலைத்தொடர்களின் மிக உயரமான பகுதிகள், ஆண்டு முழுவதும் கடும் குளிரும், தரைப்பகுதிகள் உறைபனி மூடிக் கொண்டிருப்பதால் இப்பகுதிகளில் மரங்கள் வளர்வதில்லை. மர வரிசைக்கு மேல் அமைந்த பகுதியில் ஆல்ப்ஸ் தட்பவெப்பம் நிலவுகிறது.
- வெளிப்பாடு மர வரிசை (**Exposure tree-line**): கடற்கரை பிரதேசங்கள் மற்றும் தனிமைப்படுத்தப்பட்ட மலைப்பகுதிகளில், வலுவான காற்று வீசுவதின் காரணமாக மரங்கள் வளர்வது தடை செய்யப்படுகிறது.
- பாலவன மர வரிசை (**Desert tree-line**): மிகமிகக் குறைவான மழை பொழியும் பாலைவனப் பகுதிகளில் மரங்கள் வளர்வதில்லை.
- நச்சு மர வரிசை (**Toxic tree-line**):எரிமலை குழம்புகள் வெளிப்படுத்தும் நச்சு வாயுக்கள், நச்சு வேதிப் பொருட்கள் சூழ்ந்த மலைப்பகுதிகளிலும், உப்பு நீர் கொண்ட சாக்கடல் மற்றும் பெரிய உப்பு ஏரி பகுதிகளில் சுற்றுச்சூழல் மாசுபாடுவதால் மரங்கள் வளர்வதில்லை.
- ஈரப்பத மர வரிசை (**Wetland tree-line**): உவர் நீர் கொண்ட சதுப்புநிலம் மற்றும் நீர்த்தடம் கொண்ட ஈரப்பதம் மிக்க நிலங்களில் ஆக்சிசன் மிகவும் குறைவாக இருப்பதால் மரங்கள் வளர்வதில்லை. உவர் நீரையும், குறைந்த ஆக்சிசனைக் கொண்டு வளரும் குட்டையான அலையாத்தித் தாவரங்கள் மட்டுமே இவ்வகையான நிலங்களில் வளரும் தன்மைக் கொண்டது.  
மர வரிசைகள், போலந்து]]
# மர வரிசை

## வழக்கமான மர வரிசை இனங்கள்

வின் மர வரிசை]]
- தகுரியன் லார்ச் (Dahurian Larch) மர வரிசை
- நரி வால் பைன் மர வரிசைகள் (Foxtail Pine)
- பைனஸ் லாங்கியா (Pinus longaeva)
- பைனஸ் அரிஸ்டாடா (Pinus aristata)
- பைனஸ் கல்மினிகோலா (Pinus culminicola)
- பைனஸ் பியுசு (Pinus peuce)
- பைனஸ் அல்பிகௌலிஸ் (Pinus albicaulis)
- சுவிஸ் பைன் மரங்கள்
- மலை பைன் மரங்கள் (*Pinus mugo*)
- பனிக்கோந்து மரங்கள் (*Eucalyptus pauciflora*) (Hartweg's Pine) (*Pinus hartwegii*)
# மர வரிசை

## அல்பைன் மர வரிசைகள் கொண்ட பகுதிகள்

| அமைவிடம் | நிலநேர்க்கோடு | மர வரிசையின் சராசரி உயரம் | குறிப்புகள் |  |
| --- | --- | --- | --- | --- |
| சுவீடன் | 68°N | 800 | 2600 |  |
| நார்வே | 61°N | 1100 | 3600 | கடல் மட்டத்திற்கு கீழ் |
| சுவிட்சர்லாந்து ஆல்ப்ஸ் | 46°N | 2100 | 6900 | தெற்கு ஆல்ப்ஸ்யை விட உயரம் கொண்டது. |
| நியூ ஹாம்சயர் | 44°N | 1220 | 4000 | மண் அரிப்பால், தீயாலும் இம்மலையின் உச்சிகளின் கீழ் மர வரிசைகள் உள்ளது. |
| வயோமிங் | 43°N | 3000 | 9800 |  |
| ராக்கி தேசியப் பூங்கா | 40°N | 3500 | 11500 |  |
| ஜப்பானிய ஆல்ப்ஸ் | 39°N | 2900 | 9500 |  |
| யாசிமிட்டி தேசியப் பூங்கா, ஐக்கிய அமெரிக்க நாடு | 38°N | 3600 | 11800 | சியாரோ நிவேடாவின் கிழக்கில் |
| இமயமலை | 28°N | 4400 | 14400 |  |
| ஹவாய், ஐக்கிய அமெரிக்க நாடு | 20°N | 2800 | 9000 | Precipitation low above the Wind#Planetary wind belts |
| கோஸ்ட்டா ரிக்கா | 9.5°N | 3400 | 11200 |  |
| கிளிமஞ்சாரோ மலை, டான்சானியா | 3°S | 3000 | 9800 |  |
| நியூ கினி | 6°S | 3900 | 12800 |  |
| ஆண்டீஸ், பெரு | 11°S | 3900 | 12800 | கிழக்குப் பகுதி |
| சியாரா டி கோர்டபா, அர்கெந்தீனா | 31°S | 2000 | 6560 |  |
| ஆஸ்திரேலியன் ஆல்ப்ஸ், ஆஸ்திரேலியா | 36°S | 2000 | 6560 | ஆஸ்திரேலியா ஆல்ப்ஸ்சின் மேற்குப் பகுதி |
| ஆஸ்திரேலியன் ஆல்ப்ஸ், ஆஸ்திரேலியா | 36°S | 1700 | 5580 | ஆஸ்திரேலியா ஆல்ப்ஸ்சின் கிழக்குப் பகுதி |
| தெற்குத் தீவு, நியூசிலாந்து | 43°S | 1200 | 3940 | } |
# மர வரிசை

## ஆர்டிக் மற்றும் அண்டார்டிகா மர வரிசைகள்

ஆர்டிக் மற்றும் அண்டார்டிக்கா துருவப் பகுதிகளின் மர வரிசைகள், புவியியல், ஆற்றுச் சமவெளிகள், கடல் நீரோட்டங்கள் பொறுத்து, துருவ மரவரிசைகள் மாறுபடுகிறது.  
| நிலநிரைக்கோடு | நிலநடுக்கோடு | குறிப்பு |  |  |
| --- | --- | --- | --- | --- |
| நார்வே | 24°Q | 71°N | வட அட்லாண்டிக் பெருங்கடல் நீரோட்டத்தால் இப்பகுதி, பிற பகுதிகளை விட சற்றுக் கூடுதல் வெப்பம் நிலவுகிறது. |  |
| மேற்கு சைபீரியச் சமவெளிகள் | 75°R | 66°N |  |  |
| மத்திய சைபீரியாப் பீடபூமி | 102°S | 72°N | Extreme continental climate means the summer is warm enough to allow tree growth at higher latitudes, extending to 72°30'N at Ary-Mas (102° 27' E) in the Novaya River valley, a tributary of the Khatanga River. |  |
| ருசியாவின் தூர கிழக்கு (கம்சாத்கா) மற்றும் (சுக்சி தீபகற்பம்) | 160°E | 60°N | The Oyashio Current and strong winds affect summer temperatures to prevent tree growth. The Aleutian Islands are almost completely treeless. |  |
| அலாஸ்கா | 152°W | 68°N | Trees grow north to the south facing slopes of the Brooks Range. The mountains block cold air coming off of the Arctic Ocean. |  |
| கனடாவின் வடமேற்கு நிலப்பரப்புகள் | 132°W | 69°N | Reaches north of the Arctic Circle due to the continental nature of the climate and warmer summer temperatures. |  |
| நுனாவுட் | 95°W | 61°N | Influence of the very cold Hudson Bay moves treeline southwards. |  |
| கியூபெக் | 72°W | 56°N | Very strong influence of the Labrador Current on summer temperatures. In parts of Labrador, Canada, the treeline extends as far south as 53°N. |  |
| கிறீன்லாந்து | 50°W | 64°N | Determined by experimental tree planting in the absence of native trees due to isolation from natural seed sources; a very few trees are surviving, but growing slowly, at Søndre Strømfjord, 67°N. |  |
| தியாரா டெல் பியூகோ, சிலி மற்றும் அர்ஜெண்டினா நாடுகள் | 69°W | 55°S | Tree growth reaches very close to the southernmost point of South America, with the limit related to extreme exposure rather than climate. | } |
# மர வரிசை

## இதனையும் காண்க

- கோப்பென் காலநிலை வகைப்பாடு
- மான்ட்டேன்
- தூந்திர தட்பவெப்பம்
- துருவத் தட்பவெப்பம்
- அல்பைன் தட்பவெப்பம்
# முப்பியூட்டைல்வெள்ளீய ஆக்சைடு

**முப்பியூட்டைல்வெள்ளீய ஆக்சைடு** *(Tributyltin oxide)* என்பது [(C<sub>4</sub>H<sub>9</sub>)<sub>3</sub>Sn]<sub>2</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமவெள்ளீய சேர்மமான இதை டிரைபியூட்டைல்டின் ஆக்சைடு என்ற பெயரால் அழைக்கிறார்கள். பூஞ்சைக் கொல்லி, மெல்லுடலிக் கொல்லி போன்ற உயிர்க்கொல்லிகளாக, குறிப்பாக மரப் பாதுகாப்புப் பொருளாக முப்பியூட்டைல்வெள்ளீய ஆக்சைடு பயன்படுகிறது. நிறமற்றும். வெளிர்மஞ்சள் நிறத்திலும் ஒரு நீர்மமாக இச்சேர்மம் காணப்படுகிறது. தண்ணீரில் சிறிதளவும் (மில்லியனுக்கு 20 பகுதிகள்) கரிமக் கரைப்பான்களில் நன்றாகவும் கரைகிறது. தோலில் எரிச்சலை உண்டாக்குகிறது.  
கடலில் பயன்படுத்தப்படும் பொருட்களின் நீர் மேற்பரப்புகள் நுண்ணுயிர்களால் சிதிலமடைவதை தடுக்கும் முகவராக முப்பியூட்டைல்வெள்ளீய ஆக்சைடு சேர்மங்கள் பயன்படுகின்றன. இந்தச் சேர்மத்தின் நச்சுத்தன்மையைக் குறித்த கவலைகள் சர்வதேச கடல்சார் அமைப்பு மூலம் உலகளாவிய தடைக்கு வழிவகுத்தன. இப்போது இது ஒரு கடுமையான கடல் மாசுபாடு என்றும், மிகுந்த அக்கறையுடன் கவனிக்கப்பட வேண்டிய ஒன்றாக இருப்பதாகவும் ஐரோப்பிய ஒன்றியத்தால் கருதப்படுகிறது.
# நான்கெத்தில்வெள்ளீயம்

**நான்கெத்தில்வெள்ளீயம்** *(Tetraethyltin)* என்பது C<sub>8</sub>H<sub>20</sub>Sn என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டெட்ராயெத்தில்டின் என்ற பெயராலும் இக்கரிமவெள்ளீயச் சேர்மத்தை அழைப்பார்கள். CH<sub>3</sub>CH<sub>2</sub>)<sub>4</sub>Sn என்ற மூலக்கூற்று கட்டமைப்பை நான்கெத்தில்வெள்ளீயம் கொண்டுள்ளது. அதாவது ஒரு வெள்ளீய அணுவுடன் நான்கு எத்தில் குழுக்கள் இணைந்துள்ளன. வெள்ளீயத்தின் கரிம சேர்மங்களில் இச்சேர்மம் ஒரு முக்கியமான சேர்மமாகும். பெரும்பாலும் டெட் என்ற சுருக்கக் குறியீட்டால் குறிக்கப்படுகிறது.  
நான்கெத்தில்வெள்ளீயம் தீப்பிடித்து எரியக்கூடிய நிறமற்ற ஒரு நீர்மமாகும். டை எத்தில் ஈதரில் கரையும் இது நீரில் கரைவதில்லை. -112° செல்சியசு வெப்பநிலையில் உறையும் இச்சேர்மம் 181 ° செல்சியசு வெப்பநிலையில் கொதிக்கிறது. மின்னணு தொழிற்சாலையில் நான்கெத்தில்வெள்ளீயம் பயன்படுத்தப்படுகிறது.  
எத்தில்மக்னீசியம்புரோமைடுடன் வெள்ளீய(IV) குளோரைடைச்: சேர்த்து வினைபுரியச் செய்தால் நான்கெத்தில்வெள்ளீயம் உருவாகிறது.  
:SnCl<sub>4</sub> + 4 (C<sub>2</sub>H<sub>5</sub>)MgBr → (CH<sub>3</sub>CH<sub>2</sub>)<sub>4</sub>Sn + 4 MgBrCl  
டெட்ரா-என்-புரோப்பைல்வெள்ளீயத்தையும் டெட்ரா-என்-பியூட்டைல்வெள்ளீயத்தையும் இதே முறையில் தயாரிக்க முடியும்.
# நான்கெத்தில்வெள்ளீயம்

## இதையும் காண்க

- நான்கெத்தில்செருமானியம்
# நான்கெத்தில்செருமானியம்

**நான்கெத்தில்செருமானியம்** *(Tetraethylgermanium)* என்பது C<sub>8</sub>H<sub>20</sub>Ge என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டெட்ராயெத்தில்செருமானியம் என்ற பெயராலும் இக்கரிமசெருமானியச் சேர்மத்தை அழைப்பார்கள். (CH<sub>3</sub>CH<sub>2</sub>)<sub>4</sub>Ge என்ற மூலக்கூற்று கட்டமைப்பை நான்கெத்தில்செருமானியம் கொண்டுள்ளது. அதாவது ஒரு செருமானிய அணுவுடன் நான்கு எத்தில் குழுக்கள் இணைந்துள்ளன. செருமானிய ஆவிப்படிவில் பயன்படுத்தப்படும் முக்கியமான செருமானிய சேர்மம் நான்கெத்தில்செருமானியம் ஆகும்.
# நான்கெத்தில்செருமானியம்

## தயாரிப்பு

1887 ஆம் ஆண்டில் முதன்முதலாக கிளெமன்சு விங்க்ளெர் செருமானியம் கண்டுபிடிக்கப்பட்ட சிறிது காலத்திற்குப் பின்னர் இதைக் கண்டுபிடித்தார் . இதற்காக இவர் டையெத்தில்துத்தநாகத்தையும் செருமானியம் டெட்ராகுளோரைடையும் வினைபுரியச் செய்தார்.
# பி. என். இராமச்சந்திரன்

**பி. என். இராமச்சந்திரன்** (P. N. Ramachandran) ஓர் இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# பி. என். இராமச்சந்திரன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | பட்டுக்கோட்டை | அதிமுக | 48.81 | } |
# கா. அண்ணாதுரை

**கா. அண்ணாதுரை** (*K. Annadurai*) இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1989ஆவது ஆண்டில் நடந்த சட்டமன்றத் தேர்தலில் பட்டுக்கோட்டை தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  
2021ல் நடைபெற்ற சட்டமன்ற தேர்தலில் திராவிட முன்னேற்ற கழகம் சார்பில் போட்டியிட்டு வெற்றி பெற்றார்.  
இரண்டாவது முறையாக பட்டுக்கோட்டை சட்டமன்ற உறுப்பினராக தேர்ந்தெடுக்கபட்டுள்ளார்.
# கா. அண்ணாதுரை

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1989 | பட்டுக்கோட்டை | திராவிட முன்னேற்றக் கழகம் | 37 |  |
| 2021 | பட்டுக்கோட்டை | திராவிட முன்னேற்றக் கழகம் | 44.62 | } |
# கொங்கு கலை அறிவியல் கல்லூரி (கரூர்)

**கொங்கு கலை மற்றும் அறிவியல் கல்லூரி** (கரூர்) என்பது தமிழ்நாட்டில் கரூர் மாவட்டத்தில் அமைந்துள்ள ஒரு சுயநிதிக் கல்லூரி ஆகும்.
இக்கல்லூரி 1997ல் **கொங்கு கல்வி அறக்கட்டளையால்** தொடங்கப்பட்டது.
மேலும், இது திருச்சி பாரதிதாசன் பல்கலைகழகத்தின் இணைவுபெற்ற கல்லூரியாகும்.
# கொங்கு கலை அறிவியல் கல்லூரி (கரூர்)

## வழங்கும் துறைகள்

கல்லூரி தொடங்கியபோது ஐந்து துறைகளுடன் இக்கல்லூரி தொடங்கப்பட்டது. இப்போது, 11 இளங்கலை படிப்புகளும் 8 முதுகலை படிப்புகளும் கற்பிக்க படுகிறது.  
- தமிழ்
- ஆங்கிலம்
- கணிதவியல்
- இயற்பியல்
- கணினியறிவியல்
- வங்கி மேலாண்மை
- வணிக மேலாண்மை
# கொங்கு கலை அறிவியல் கல்லூரி (கரூர்)

## வெளி இணைப்பு

www.kongucollege.com
# குடகு இராச்சியம்

**குடகு இராச்சியம்** (**Kodagu Kingdom** or **Haleri Kingdom**) இந்தியாவின் தற்கால கர்நாடகா மாநிலத்தின் குடகு மலைப் பிரதேசங்களை 1633 முதல் 1834 முடிய 200 ஆண்டுகள் வரை, ஹலேரி மன்னர்கள் ஆண்டப் பகுதியாகும். குடகு இராச்சியத்தின் தலைநகரம் மடிக்கேரி நகரம் ஆகும்.
# குடகு இராச்சியம்

## வரலாறு

சிவபக்தி கொண்ட லிங்காயத்துக்களான, குடகு இராச்சிய ஹலேரி ஆட்சியாளர்கள்,
கேளடி நாயக்கர்கள்களின் ஒரு கிளையினர் ஆவார்.
கேளடி நாயக்கர் வம்சத்தின் சதாசிவ நாயக்கரின் மருமகன் வீரராஜா என்பவர் குடகு இராச்சியத்தை 1633ல் நிறுவினார்.  
குடகு இராச்சியத்தின் தலைநகரம் மடிகேரியில் உள்ள புகழ் பெற்ற நல்குநாடு அரண்மனையை கட்டியவர் மன்னர் தொட்ட வீர ராஜேந்திரன் ஆவார்.  
குடகு இராச்சியத்தின் இறுதி மன்னர் சிக்க வீர ராஜேநதிரனுடன் ஏற்பட்ட பிணக்குகளால், குடகு இராச்சியம் பிரித்தானிய இந்தியாவுடன் இணைக்கப்பட்டது. மேலும் சிக்க வீர இராஜேந்திரன் தன் இராச்சியத்தை வழக்காடி மீட்க ஐக்கிய இராச்சியத்திற்கு சென்று அங்கேயே இறந்தார். இந்தியப் பிரிவினைக்குப் பின்னர், குடகுப் பகுதிகள் மற்றும் மைசூர் அரசுகள், இந்தியாவுடன் இணைக்கப்பட்டு, கர்நாடகா மாநிலமாக நிறுவப்பட்டது.
# குடகு இராச்சியம்

## மரபுரிமைப் பேறுகள்

குடகு இராச்சியத்தின் இறுதி மன்னர் சிக்கவீர ராஜேந்திரன் வரலாறு குறித்து, ஞானபீட விருது பெற்ற மாஸ்தி வெங்கடேச ஐயங்கார் என்பவர் கன்னட மொழியில் சிக்கவீர ராஜேந்திரன் எனும் வரலாற்றுப் புதினத்தை எழுதியுள்ளார்.
# குடகு இராச்சியம்

## குடகின் ஆட்சியாளர்கள்

- முத்து ராஜா I (1633 - 1687)
- தொட்ட வீரப்பா (1687 - 1736)
- சிக்க வீரப்பா (1736 - 1766)
- தேவப்பா ராஜா (1766 - 1770)
- இரண்டாம் முத்து இராஜா (முத்தையா) (1770 - 1774)
- இரண்டாம் அப்பாஜி ராஜா (1774 - 1775)
- முதலாம் லிங்க ராஜேந்திரன் (1775- 1780)
- தொட்ட வீர இராஜேந்திரன் (1780 - 1809)
- தேவம்மாஜி (1809 - 1811)
- இரண்டாம் லிங்க ராஜேந்திரன் (1811 - 1820)
- சிக்க வீர ராஜேந்திரன் (1820 - 1834)
# குடகு இராச்சியம்

## இதனையும் காண்க

- இந்திய மன்னராட்சி அரசுகளின் பட்டியல்
# தமிழ்நாடு உயர் கல்வி நிறுவனங்களின் பட்டியல்

நுழைவாயில்]]
தமிழ்நாடுஇந்தியாவின்மிகவும் புகழ்பெற்றஉயர் கல்வி நிறுவனங்களின் இருப்பிடமாகும்.அவற்றுள் பாரதிதாசன் மேலாண்மை கல்வி நிறுவனம்- திருச்சி, லயோலா வணிக நிர்வாக கல்லூரி மற்றும் இந்திய மேலாண்மை நிறுவனம் திருச்சிபோன்ற மேலாண்மை கல்வி நிறுவனங்களும் அடங்கும் . , இந்தியதொழில்நுட்பக்கழகம் சென்னை, பொறியியல் கல்லூரி, கிண்டி, சென்னை இன்ஸ்டிடியூட் ஆப் டெக்னாலஜி, மற்றும் தேசிய தொழில்நுட்ப கழகம், திருச்சிபோன்ற பொறியியல் கல்வி நிறுவனங்கள் அடங்கும். சென்னை மருத்துவ கல்லூரி மற்றும் ஸ்டான்லி மருத்துவ கல்லூரிமருத்துவ கல்வி நிறுவனங்களும் அடங்கும்.
# தமிழ்நாடு உயர் கல்வி நிறுவனங்களின் பட்டியல்

## பல்கலைக்கழகங்கள்

### பொது பல்கலைக்கழகங்கள்

#### மாநில அரசு பல்கலைக்கழகங்கள்

| 1 | அழகப்பா பல்கலைக்கழகம் | காரைக்குடி | சிவகங்கை | மாநிலம் | மானுடவியல், அறிவியல் | 1985 |  |
| --- | --- | --- | --- | --- | --- | --- | --- |
| 2 | அண்ணா பல்கலைக்கழகம் | சென்னை | சென்னை | மாநிலம் | பொறியியல் | 1978 |  |
| 3 | அண்ணாமலைப் பல்கலைக்கழகம் | அண்ணாமலை நகர் | கடலூர் | மாநிலம் | மானுடவியல், அறிவியல், பொறியியல், விவசாயம் | 1929 |  |
| 4 | பாரதியார் பல்கலைக்கழகம் | கோயம்புத்தூர் | கோயம்புத்தூர் | மாநிலம் | மானுடவியல், அறிவியல் | 1982 |  |
| 5 | பாரதிதாசன் பல்கலைக்கழகம் | திருச்சி | திருச்சி | மாநிலம் | மானுடவியல், அறிவியல் | 1982 |  |
| 6 | மதுரை காமராசர் பல்கலைக்கழகம் | மதுரை | மதுரை | மாநிலம் | மானுடவியல், அறிவியல் | 1965 |  |
| 7 | மனோன்மணியம் சுந்தரனார் பல்கலைக்கழகம் | திருநெல்வேலி | திருநெல்வேலி | மாநிலம் | மானுடவியல், அறிவியல் | 1992 |  |
| 8 | அன்னை தெரசா மகளிர் பல்கலைக்கழகம் | கொடைக்கானல் | கொடைக்கானல் | மாநிலம் | மானுடவியல், அறிவியல் | 1984 |  |
| 9 | பெரியார் பல்கலைக்கழகம் | சேலம் | சேலம் | மாநிலம் | மானுடவியல், அறிவியல் | 1998 |  |
| 10 | தமிழ்ப் பல்கலைக்கழகம், தஞ்சாவூர் | தஞ்சாவூர் | தஞ்சாவூர் | மாநிலம் | மானுடவியல், அறிவியல் | 1981 |  |
| 11 | தமிழ்நாடு வேளாண்மைப் பல்கலைக்கழகம் | கோயம்புத்தூர் | கோயம்புத்தூர் | மாநிலம் | வேளாண்மை | 1971 |  |
| 12 | தமிழ்நாடு டாக்டர். அம்பேத்கர் சட்டப் பல்கலைக்கழகம் | சென்னை | சென்னை | மாநிலம் | சட்டம் | 1998 |  |
| 13 | தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் | சென்னை | சென்னை | மாநிலம் | மருத்துவம் | 1989 |  |
| 14 | தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகம் | நாகப்பட்டினம் | நாகப்பட்டினம் | மாநிலம் | மீன்வளம் மற்றும் மீன்வளர்ப்பு | 2012 |  |
| 15 | தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகம் | சென்னை | சென்னை | மாநிலம் | இசை மற்றும் நுண் கலைகள் | 2013 |  |
| 16 | தமிழ்நாடு தோட்டக்கலை பல்கலைக்கழகம் | கோயம்புத்தூர் | கோயம்புத்தூர் | மாநிலம் | தோட்டக்கலை அறிவியல் | 2011 |  |
| 17 | தமிழ்நாடு திறந்தநிலைப் பல்கலைக்கழகம் | சென்னை | சென்னை | மாநிலம் | தொலைதூரக் கல்வி/திறந்தவெளி கல்வி | 2004 | http://www.tnou.ac.in/] |
| 18 | தமிநாடு உடற்கல்வியியல் மற்றும் விளையாட்டுப் பல்கலைக்கழகம் | சென்னை | சென்னை | மாநிலம் | விளையாட்டு | 2005 |  |
| 19 | தமிழ்நாடு ஆசிரியர் கல்வியியல் பல்கலைக்கழகம் | சென்னை | சென்னை | மாநிலம் | ஆசிரியர் பயிற்சி | 2008 |  |
| 20 | தமிழ்நாடு கால்நடை மருத்துவ அறிவியல் பல்கலைக்கழகம் | சென்னை | சென்னை | மாநிலம் | கால்நடை மருத்துவம் | 1990 |  |
| 21 | திருவள்ளுவர் பல்கலைக்கழகம் | வேலூர் | வேலூர் | மாநிலம் | மானுடவியல், அறிவியல்கள் | 2003 |  |
| 22 | சென்னைப் பல்கலைக்கழகம் | சென்னை | சென்னை | மாநிலம் | மானுடவியல், அறிவியல்கள் | 1857 | } |
# தமிழ்நாடு உயர் கல்வி நிறுவனங்களின் பட்டியல்

## கல்லூரிகள் இணைந்த பல்கலைக்கழகங்கள்

| அமெரிக்கன் கல்லூரி, மதுரை | அறிவியல் | மதுரை காமராசர் பல்கலைக்கழகம் | மதுரை | மதுரை |  |  |
| --- | --- | --- | --- | --- | --- | --- |
| ஜேகே.கே.நடராஜா கலை மற்றும் அறிவியல் கல்லூரி, குமாரபாளையம் | கலை மற்றும் அறிவியல் | பெரியார் பல்கலைக்கழகம் | குமாரபாளையம் | நாமக்கல் | அரசு உதவி மற்றும் சுயநிதி | 1974 |
| ஜேகே.கே.நடராஜா பொறியியல் மற்றும் தொழில்நுட்பக்கல்லூரி, குமாரபாளையம் | பொறியியல் | அண்ணா பல்கலைக்கழகம் | குமாரபாளையம் | நாமக்கல் | சுயநிதி மற்றும் தனியார் | 2008 |
# தமிழ்நாடு உயர் கல்வி நிறுவனங்களின் பட்டியல்

## கல்வியியல் கல்லூரிகள், பல்கலைக்கழகங்கள்

| அரசு பொறியியல் கல்லூரி, திருநெல்வேலி | பொறியியல் | அண்ணா பல்கலைக்கழகம் திருநெல்வேலி | திருநெல்வேலி |  |
| --- | --- | --- | --- | --- |
| பொறியியல் கல்லூரி, கிண்டி | பொறியியல் | அண்ணா பல்கலைக்கழகம் | கிண்டி, சென்னை |  |
| மெட்ராஸ் இன்ஸ்டிடியூட் ஆப் டெக்னாலஜி | பொறியியல் | அண்ணா பல்கலைக்கழகம் | குரோம்பேட்டை, சென்னை | } |
# தமிழ்நாடு உயர் கல்வி நிறுவனங்களின் பட்டியல்

## மேலும்பார்க்க

- பட்டியல் தமிழ்நாடு அரசு கல்வி நிறுவனங்கள்
# 2-குளோரோயீத்தேன்சல்போனைல் குளோரைடு

**2-குளோரோயீத்தேன்சல்போனைல் குளோரைடு** *(2-Chloroethanesulfonyl chloride)* என்பது C<sub>2</sub>H<sub>4</sub>Cl<sub>2</sub>O<sub>2</sub>S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பிற வேதிப்பொருட்களைத் தயாரிக்க உதவும் வேதிப்பொருளாக இது உதவுகிறது. கண்ணிலும் தோலிலும் கடுமையாக எரிச்சலூட்டும் சேர்மமாகவும், உள்ளிழுக்க நேர்ந்தால் மூக்கு, தொண்டை, நுரையீரல் போன்றவற்றில் எரிச்சல் உண்டாக்கும் பண்பையும் 2-குளோரோயீத்தேன்சல்போனைல் குளோரைடு பெற்றுள்ளது.
# நைரோபி தேசிய பூங்கா

**நைரோபி தேசிய பூங்கா** (*Nairobi National Park*) என்பது கென்யாவில் உள்ள ஒரு தேசிய பூங்கா ஆகும். கென்யாவின் முதல் தேசிய பூங்காவான இது 1946 ஆம் ஆண்டு நிறுவப்பட்டது. கென்யாவின் தலைநகரான நைரோபியின் மையப்பகுதியில் தெற்கே கிட்டத்தட்ட 7 கிலோமீட்டர் (4 மை) தொலைவில் அமைந்துள்ளது. இது மெட்ரோபோலிஸிலிருந்து பூங்காவின் மூன்று பக்கங்களில் மின்சார வேலி அமைக்கப்பட்டுள்ளது. அதே நேரத்தில் இதன் வேலி இல்லாத இதன் தெற்கு எல்லை அருகிலுள்ள கிட்டென்கெலா சமவெளிகளுக்கு இடையில் வனவிலங்குகள் இடம்பெயர ஏற்றதாக உள்ளது. வறண்ட காலங்களில் தாவர உண்ணிகள் பூங்காவில் கூடுகின்றன. அதிகரித்து வரும் மனிதர் மற்றும் கால்நடைகளின் எண்ணிக்கை, மாறிவரும் நிலத்தின் பயன்பாடு, வனவிலங்குகளை வேட்டையாடுதல் ஆகியவற்றால் நைரோபி தேசிய பூங்கா பாதுப்புகளை எதிர்கொள்கிறது. நகரத்திற்கு அருகாமையில் இருந்தாலும், சிறிய அளவில் இருந்தாலும், இது பெரிய அளவில், மாறுபட்ட வனவிலங்குகளைக் கொண்டுள்ளது. இது கென்யாவின் மிகவும் வெற்றிகரமான காண்டாமிருக சரணாலயங்களில் ஒன்றாகும்.
# நைரோபி தேசிய பூங்கா

## வரலாறு

19 ம் நூற்றாண்டின் பிற்பகுதியில் பூங்காவிற்குஅருகில் அமைந்துள்ள பகுதியில் பிரித்தானிய குடியேறிகள் வந்தனர். அந்த நேரத்தில், இன்றைய நைரோபியின் கிழக்கு, தெற்கே உள்ள சமவெளிகளில் ஏராளமான வனவிலங்குகள் இருந்தன. நாடோடி மாசாய் இன மக்கள் வனவிலங்குகளுக்கு மத்தியில் வாழ்ந்து தங்கள் கால்நடைகளை மேய்த்துவந்தனர். கிகுயு மக்கள் நைரோபிக்கு மேலே உள்ள வனப்பகுதிகளில் மலைகளில் வசித்து வேளாண்மை செய்து வந்தார். நைரோபி வளர்ந்தபோது, அது 1910 ஆம் ஆண்டில் 14,000 மக்களைக் கொண்டிருந்தது - மனிதர்களுக்கும் விலங்குகளுக்கும் இடையே மோதல்களும் அதிகரித்தன. நகரத்தின் வசிப்பவர்கள் சிங்கங்களுக்கு எதிராக இரவில் துப்பாக்கிகளைப் பயன்படுத்தினர். வரிகுதிரைகள் மற்றும் ஸ்பராக்கள் நடந்து சென்று தங்கள் மலர் படுக்கைகளை பாழாக்கிவிட்டதாக மக்கள் புகார் அளித்தனர். நைரோபியின் மேற்கு மற்றும் தெற்கே உள்ள பரந்த சமவெளிகளுக்கு விலங்குகள் படிப்படியாக மட்டுப்படுத்தப்பட்டன.  
இயற்கை ஆர்வலர் மெர்வின் கோவி நைரோபியில் பிறந்தார். ஒன்பது ஆண்டுகள் விடுமுறைக்குப் பிறகு 1932 ஆம் ஆண்டு கென்யாவுக்குத் திரும்பிய அவர், அத்தி சமவெளிகளில் வேட்டை விலங்குகளின் எண்ணிக்கை குறைந்துவிட்டதைப் பார்த்து அதிர்ச்சியுற்றார். பின்னர் அவர் இந்த இடத்தை விரைவாக மறைந்து கொண்டிருந்த ஒரு சொர்க்கம் என்று நினைவு கூர்ந்தார்.இந்த நேரத்தில், பின்னர் நைரோபி தேசிய பூங்காவாக மாறிய பகுதி தெற்கு விளையாட்டு காப்பகத்தின் ஒரு பகுதியாக இருந்தது. காப்பகத்தில் வேட்டையாடுதல் அனுமதிக்கப்படவில்லை, ஆனால் கால்நடை மேய்ச்சல், குப்பை கொட்டுதல், ராயல் விமானப்படையின் குண்டுவீச்சு உட்பட கிட்டத்தட்ட அனைத்து பிற நடவடிக்கைகளும் அனுமதிக்கப்பட்டன. கென்யாவில் ஒரு தேசிய பூங்கா அமைப்பை நிறுவுவதற்காக கோவி பரப்புரை செய்யத் தொடங்கினார். இந்த விசயத்தை ஆராய அரசாங்கம் ஒரு குழுவை அமைத்தது. கோவி நைரோபிய தேசிய பூங்காவின் இயக்குநராக நியமிக்கப்பட்டு, 1966 வரை அந்தப் பதவியில் இருந்தார்.
# நைரோபி தேசிய பூங்கா

## நிலவியல்

பூங்கா 117.21 சதுர கிலோமீட்டர் (28,963 ஏக்கர்) பரப்பளவைக் கொண்டுள்ளது மற்றும் ஆப்பிரிக்காவின் பெரும்பாலான தேசிய பூங்காக்களுடன் ஒப்பிடுகையில் இது சிறியதாக உள்ளது. பூங்காவின் உயரம் 1,533 மற்றும் 1,760 மீட்டர் (5,030 மற்றும் 5,774) இடையில் உள்ளது. இது வறண்ட களநிலையை கொண்டுள்ளது. இந்த பூங்கா ஆத்தி-கப்தி சுற்றுச்சூழலின் ஒரே பாதுகாக்கப்பட்ட பகுதியாகும், இது இந்த சுற்றுச்சூழலில் 10% க்கும் குறைவாக உள்ளது. இந்த பூங்காவில் பல்வேறு வகையான வாழ்விடங்களும், இனங்களும் உள்ளன.  
நைரோபி மையத்திலிருந்து 7 கிமீ (4 மைல்) தூரத்தில் இந்த பூங்கா அமைந்துள்ளது. பூங்காவின் வடக்கு, கிழக்கு மற்றும் மேற்கு எல்லைகளைச் சுற்றி மின் ஃபென்சிங் உள்ளது. அதன் தெற்கு எல்லை பாகத்தி ஆற்றின் மூலம் உருவாகிறது. இந்த எல்லை கட்டப்பட்டதல்ல, மற்றும் கிட்டிசெலா பாதுகாப்புப் பகுதிக்கு (பூங்காவின் தெற்கே தெற்கே அமைந்துள்ளது) மற்றும் அத்தி-கப்தி எபோதும் சமவெளிக்கு திறந்திருக்கும். இந்த எல்லைக்குள்ளேயே பெரிய கூட்டம் நிறைந்த இனங்கள் கணிசமான எண்ணிக்கையில் உள்ளது.  
நகரத்திலிருந்து பூங்காவை பிரிக்கும் வேலி விமான நிலையத்தை விட்டு வெளியேறும் நெடுஞ்சாலை வழியாக இயங்குகிறது. இது பல கென்யர்கள் பெருமைக்குரிய ஒரு விஷயமகா எண்ணுகின்றனர். இந்த பூங்கா மட்டுமே இயற்கையான சஃபாரி பூங்கா ஆகும்.
# நைரோபி தேசிய பூங்கா

## ஃப்ளோரா

பூங்காவின் முக்கிய சூழல் சிதறடிக்கப்பட்ட அகாசிய புதர்களைக் கொண்டுள்ள திறந்த புல்வெளி அமைப்பாகும். பூங்காவின் மேற்கு மலைத்தொடர்கள் ஓலே ஆப்பிரிக்கா, க்ரோடான் டிகோகாமமாஸ், பிராக்லேனா ஹட்சின்ஸ் மற்றும் கலோடென்ட்ரம் ஆகியவற்றின் நிலப்பகுதிகளைக் கொண்டுள்ளன. இந்த பகுதிகளின் குறைந்த சரிவு புல்வெளிகள் காணப்டுகின்றது. இந்த புல்வெளிப் பகுதிகளில் தேமேடா, சைப்ரஸ், டிஜெகாரியா மற்றும் சைனோடான் இனங்கள் காணப்படுகின்றன. மஞ்சள்-கரைசல் அகாசியா சாந்தோபிலியாவைச் சிதறடித்தாற்போல் காணப்டுகின்றது. பூங்காவின் தெற்கில் ஆத்தி நதியின் ஒரு கிளைநதியும் உள்ளது. உடைந்த புஷ் மற்றும் ஆழமான பாறை பள்ளத்தாக்குகள் உடைய பகுதிகள் இங்கு உள்ளன. பள்ளத்தாக்குகளில் உள்ள இனங்கள் பெரும்பாலும் அகாசியா மற்றும் யூபார்பியா கொன்டேலாபுரமாக உள்ளன. அச்சோடிஸ் டிமிடியாடா, கேண்டியம் ஷிமிப்பீரியா, எல்லியெண்டெண்ட்ரான் பச்சனானி, ஃபிகஸ் எயியோகார்பா, அஸ்பிலியா மொஸம்பியென்சிஸ், ரஸஸ் நேட்டாலென்ஸ் மற்றும் நியூடோனியா இனங்கள் ஆகியவை பிற மரம் வகைகளில் அடங்கும். பாறை மலைகளில் வளரும் பல தாவரங்கள் நைரோபி பகுதியில் தனித்துவமாக உள்ளன. இந்த இனங்கள் யூபார்பியா ப்ரிவிடோர்டா, டிரிமியா கல்கேராடா மற்றும் முர்டானியா கிளார்கானா ஆகியவை அடங்கும்.
# நைரோபி தேசிய பூங்கா

## விலங்குகள்

பூங்காவில் பெரிய மற்றும் பல்வேறு வன உயிரினங்கள் உள்ளன. பூங்காவில் காணப்படும் இனங்கள், கேப் எருமை, பாபூன்ஸ், கிழக்கு கறுப்பு காண்டாமிருகங்கள், கேசெல்ல்கள், சோர்பாஸ், டான்சானியன் செடல்கள், கோக்'ஸ் ஹார்ட்டிஸ்டெஸ்ட், ஹிப்போபோட்டமி, லெப்பார்ட்ஸ், கிழக்கு ஆபிரிக்க சிங்கங்கள், எல்டாஸ், இம்பலா, மாசாய் ஜிராஃபஸ், ஆஸ்ட்ரிக்ஸ், கஸ்தூரிகள் மற்றும் வாட்டர்ப்ஸ்.காட்டுப்பகுதி விலங்குகள் மற்றும் வரிக்குதிரை உள்ளிட்ட ஹெர்பிவோர்ஸ், கிட்டிசெலா கான்செர்வேஷன் பகுதி மற்றும் பூங்காவின் தெற்கில் குடிபெயர்ந்த இடமாக அத்தி-கப்தி சமவெளி உள்ளது. விலங்குகள் ஈரமான பருவத்தில் சமவெளிகளைப் வாழ்வதோடு உலர் பருவத்தில் பூங்காவிற்குத் திரும்புகின்றன. பூங்காவில் வனவிலங்கு செறிவு வறண்ட பருவத்தில் அதிகமாகவும் பூங்காவிற்கு வெளியே உள்ள பகுதிகளில் குறைந்தும் காணபடுகின்றது. ஆத்தி ஆற்றின் குறுக்கே கட்டப்பட்ட சிறிய அணைகள் இந்த வெளிப்புறப் பகுதிகள் விட அதிகமான நீர் ஆதாரங்களை அளிக்கின்றன. இங்குள்ள விலங்குகளை வறண்ட பருவத்தில் நீர் சார்ந்துள்ள தாவரங்கள் வெகுவாக ஈர்க்கின்றன. உலர் பருவத்தில் வனவிலங்கு குடியேற்றத்திற்கான வடக்கு எல்லை இந்த பூங்கா ஆகும். இந்த பூங்காவில் பறவை வகைகளில் அதிக பன்முகத்தன்மை கொண்டிருக்கிறது, பூங்காவில் 500 நிரந்தர மற்றும் புலம்பெயர்ந்த விலங்கினங்கள் உள்ளன.  
பூங்காவில் டேவிட் ஷெல்ப்ரிக் டிரஸ்ட் இயங்குகிறது. அது யானை மற்றும் ஆதரவற்ற யானை கன்றுகளை பரமரிகின்றது. பின்னர் அவற்றை பாதுகாப்பான சரணாலய பகுதிகளில் மீண்டும் சுதந்திரமாக வாழ வழி செய்கின்றது. அனாதையான மற்றும் நோயுற்ற விலங்குகள் கென்யா முழுவதும் இருந்து சரணாலயம் கொண்டுவரப்பட்டு, பூங்காவின் முக்கிய நுழைவாயிலுக்கு அருகில் உள்ள இந்த சரணாலயத்தில் பரமரிகபடுகின்றது. நைரோபி தேசிய பூங்கா சில நேரங்களில் "ரைனோசெரோஸ் சரணாலயம்" என்று பொருள்படும் கிஃபுரு ஆர்க் என்றும் அழைக்கப்படுகிறது. இது கென்யாவின் மிகவும் வெற்றிகரமான காண்டாமிருக சரணாலயங்களில் ஒன்றாகும்.
# நைரோபி தேசிய பூங்கா

## பாதுகாப்பு

மெர்வின் கோவி கென்யாவின் தேசியப் பூங்காக்கள் பலவற்றின் வளர்ச்சியை மேற்பார்வையிட்டதோடு மனித பார்வையாளர்களை மனதில் வைத்து இந்த பூங்காவை வடிவமைத்தார். இந்த முக்கியத்துவம் பிற்காலத்தில் கென்யாவின் முதன்மை தொழிலாக சுற்றுலாவை ஆக்கியது. இருப்பினும், அது மனித மக்களுக்கும் வன வாழ்வுக்கும் இடையிலான பிரச்சினைகளை அதிகப்படுத்தியது. பூங்காக்கள் அருகே வாழும் விவசாயிகள் பூங்காக்கள் நிறுவுவதில் ஆர்வம் கொண்டிருக்கவில்லை. சில நில உரிமையாளர்கள் கென்யாவின் வன வாழ்வு சரணாலயங்கள் அவர்களுக்கு நல்லதல்ல என்று நினைக்கிறார்கள். 1948 ஆம் ஆண்டில் 188,976 பேர் நைரோபியில் வசித்து வந்தனர். 1997 ஆம் ஆண்டில் நகரின் மக்கள் தொகை 1.5 மில்லியனாக அதிகரித்தது. பூங்காவின் எல்லைகளுக்கு அடுத்து மக்கள் வாழ்கின்றனர். இதனால் மனித-விலங்கு மோதல்கள் உருவாக்குகிறது. மக்கள் மாசு மற்றும் குப்பைகளை உருவாக்குகின்றனர். பூங்காவின் வடக்கு எல்லையுடன் அமைந்துள்ள தொழிற்சாலைகளிலிருந்து கழிவுப்பொருள் மற்றும் தொழில்துறை கழிவுகள் பூங்காவின் மேற்பரப்பு மற்றும் நிலத்தடி நீர் அமைப்புகளை மாசுபடுத்துகின்றன.  
1904 மற்றும் 1911 ஆம் ஆண்டுகளில் மாசாயுடனான உடன்படிக்கைகள் கென்யாவின் அருகே லெயிக்கிபியா ஏக்கர் பகுதியில் தங்கள் வடக்கு மேய்ச்சல் நிலங்கள் அனைத்தையும் கைப்பற்றும்படி கட்டாயப்படுத்தியது. நிலத்தை இழந்த சிலர் கீட்டீலா பிரதேசத்தில் மீள்குடியேற்றப்பட்டனர். மசாயின் ஆயர் வாழ்க்கை வன விலங்குகளுடன் எந்த மோதலையும் ஏற்படுத்தவில்லை. இன்றைய கிட்டெனேலாவின் முன்னாள் மசாய் குழுவால் தனியார்மயமாக்கப்பட்டு, சில விவசாயிகள் விவசாயிகளுக்கு விற்கப்பட்டு வருகின்றன. வீடுகள், பயிரிடப்பட்ட அடுக்குகள், பள்ளிகள், கடைகள் மற்றும் பார்கள் கிட்டெனேலா சமவெளிகளில் காணப்படுகின்றன. பூங்காவின் வருவாய்கள் தேசிய பூங்காவின் முன்னிலையிலிருந்து கிட்கேஎலாவில் வாழும் மக்களுக்கு சமூக திட்டங்களுக்கு பயன்படுத்தப்பட்டு வருகின்றன. பல மஸாய் நில உரிமையாளர்கள் கிண்டன்லா நில உரிமையாளர்கள் சங்கத்தை உருவாக்கியுள்ளனர். இதனால் கென்ய வனவிலங்கு சேவையுடன் வனவிலங்குகளை பாதுகாப்பதோடு உள்ளூர் மக்களுக்கு நன்மைகள் கிடைக்கின்றது.  
பூங்கா மற்றும் ஆத்தி-கபீதி சமவெளிகள் ஆகியவை வனப்பகுதியிலுள்ள மக்கள்தொகைகளால் இணைக்கப்பட்டுள்ளன. பூங்காவின் தெற்கே இருக்கும் சமவெளிகள் ஈரமான பருவத்தில் விலங்குகளின் முக்கிய உணவுப் பகுதிகளாகும். நகரம் நிறுவப்படுவதற்கு முன்னர், மிருகங்களை மற்ற விலங்குகள் பின்தொடர்ந்து, கிளிமஞ்சாரோ மலையிலிருந்து கென்யா மலையைச் சுற்றியும், செரங்கெட்டியில் இடம்பெயரும் புலம்பெயர்ந்தவர்களிடமிருந்து ஒரு குடியேற்றத்தை நோக்கி நகர்ந்தனர். இருப்பினும், நகரம் வளர்ந்ததால், பூங்காவின் விலங்குகளின் குடியேற்றத்தின் வடக்கு எல்லையாக இருந்தது. குடிபெயர்ந்த விலங்குகள் கிட்டிசெலா என்றழைக்கப்படும் ஆத்தி சமவெளிகளின் பகுதியினூடாக பயணம் செய்வதன் மூலம் தங்களது தெற்கு மேய்ச்சலை அடையலாம். பூங்காவின் புலம்பெயர்ந்த இனங்கள் கூட குடியேற்ற வடிவங்களை, ஃபென்சிங் மற்றும் நைரோபி மற்றும் பிற தொழிற்துறை நகரங்களுடனான அவற்றின் நெருக்கத்தை மாற்றுவதன் மூலம் அச்சுறுத்தப்படுகின்றன. இந்த நடவடிக்கைகள் விலங்குகளின் சுற்றுச்சூழலைப் பிரிக்கின்றன, அவற்றின் வாழ்விடத்தை ஆக்கிரமிக்கின்றன.
# நைரோபி தேசிய பூங்கா

## சுற்றுலா மற்றும் கல்வி

நைரோபியில் உள்ள சுற்றுலா பார்வையாளர்களுக்காக நைரோபி தேசிய பூங்கா முக்கிய சுற்றுலா அம்சமாக உள்ளது. சுற்றுலா பார்வையாளர்களின் கவர்ச்சிகரமான பூங்காவின் மாறுபட்ட பறவை இனங்கள், சிறுநீர், சிறுநீரகம், சிறுத்தை மற்றும் சிங்கம் ஆகியவைகளை கண்டு இரசிகின்றனர். ஜூலை மற்றும் ஆகஸ்டில், ஐவரி எரியும் தள நினைவுச்சின்னம், மற்றும் நைரோபி சஃபாரி வாக் மற்றும் விலங்கு அனாதை இல்லம் ஆகியவற்றில் காட்டுயிர் மற்றும் ஜீப்ரா நகர்வுகள் மிகவும் புகழ் பெற்றதாகும். நைரோபியில் உள்ள வனப்பகுதிகளில் பூங்காவிற்கும், ஆயிரக்கணக்கான கென்யக் குழந்தைகளுக்கும் பள்ளி வனப்பகுதிகளில் ஒவ்வொரு வாரமும் பூங்காவிற்கு வருகை தருகின்றனர்.  
வனவிலங்கு பாதுகாப்பு கல்வி மையம் பூங்கா மற்றும் விலங்கு அனாதை இல்லத்தின் வன மற்றும் வழிகாட்டுதல் சுற்றுப்பயணங்கள் பற்றிய விரிவுரைகள் மற்றும் வீடியோ நிகழ்ச்சிகளைக் கொண்டுள்ளது. இந்த சுற்றுப்பயணங்கள் முக்கியமாக, பள்ளிகளிலும் உள்ளூர் சமூகங்களிடத்திலும் கல்வி பயில வேண்டும். கென்யா வனவிலங்கு சேவை ஒரு சஃபாரி வாக் ஒன்றை உருவாக்கியது, இது கென்யாவில் இருக்கும் தாவரங்கள் மற்றும் விலங்குகளின் பல்வேறுவற்றைக் காட்டுகிறது, மேலும் அவை கென்யாவின் மக்களை எவ்வாறு பாதிக்கின்றன என்றும் விவரிகின்றது.
# நைரோபி தேசிய பூங்கா

## சுற்றுலா மற்றும் கல்வி

### நூலடைவு

-
-
-
-
-
-
-
# இராட்சதலம் ஏரி

**இராட்சதலம் ஏரி** (*Lake Rakshastal*) என்பது திபெத் தன்னாட்சிப் பகுதியில், இமயமலைத் தொடரில், கயிலை மலைக்கு தெற்கே, மானசரோவர் ஏரிக்கு மேற்கே அமைந்துள்ள உவர் நீர் ஏரி ஆகும். சத்லஜ் ஆறு இராட்சதலம ஏரியின் வடமேற்கு முனையில் உற்பத்தியாகிறது. மானசரோவர் ஏரியிலிருந்து மேற்கே 3.7 கி.மீ. தொலைவில் அமைந்த இந்த ஏரியை புனித தீர்த்தமாக கருதுவதில்லை. எனவே கயிலை மலைக்குப் புனிதப் பயணம் மேற்கொள்பவர்கள் இராட்சதலம் ஏரியில் தீர்த்தமாடுவதில்லை.
# இராட்சதலம் ஏரி

## பெயர்க்காரணம்

யின் தெற்கு முகம்]]
இந்து சமயச் சாத்திரங்கள் இந்த ஏரியை இராட்சதர்களின் ஏரி என்பதால், இதனை இராட்சத ஏரி என அழைக்கப்படுகிறது. மேலும் இராவணின் இந்த ஏரிப் பகுதியில், சிவபெருமானை நோக்கி இராவணன் தவம் செய்ததாக அறியப்படுகிறது.  
பௌத்த சமயத்தில், மானசரோவர் ஏரி வட்டமாக சூரிய வடிவத்திலும், இராட்சதலம் ஏரி பிறை வடிவத்திலும் குறிப்பிடுவதால், அவைகள் முறையே ஒளி மிக்கது என்றும் இருள்படர்ந்தது எனக் குறிப்பிடுகிறது.
# இராட்சதலம் ஏரி

## புவியியல்

250 சதுர கிலோமீட்டர் பரப்பளவு கொண்ட இராட்சதலம் ஏரி, கடல் மட்டத்திலிருந்து 4,575 மீட்டர் உயரத்தில் இமயமலையின் திபெத்தில் உள்ளது. இந்த ஏரி சிவப்பு மற்றும் அடர் நீல நிறங்களில் காட்சியளிக்கிறது.  
இராட்சதலம் ஏரியில் இரண்டு பெரிய தீவுகளும், இரண்டு சிறிய தீவுகள் என நான்கு தீவுகள் கொண்டது. குளிர்காலத்தில் இத்தீவுகள் யாக் போன்ற கால்நடைகளின் மேய்ச்சல் நிலமாக உள்ளது.  
இராட்சதலம் ஏரியின் நீர் உவர்ப்பு தன்மை கொண்டதாகும். எனவே இராட்சதலம் ஏரியில் மீன் போன்ற நீர்வாழ் உயிரினங்கள் வாழ்வதில்லை.
# இராட்சதலம் ஏரி

## இதனையும் காண்க

- மானசரோவர் ஏரி
- கயிலை மலை
# கணியக்கோப்பு முறைமை

யில், அதிகம் பயன்படுத்தப்படும் ext4 கோப்பு முறைமை அமைவும், அதன் தனித்துவ அடுக்குகளும் குறிக்கப் பட்டுள்ளன]]  
**கணியக்கோப்பு முறைமை** (File system) என்பது கணினி அறிவியலில் கணினிக் கோப்புகளைச் சேமிக்கவும், சேமித்தவற்றை மீண்டும் எடுத்துப் பயன்படுத்தவும் பயன்படுத்தப்படும் முறைகளை விளக்குகிறது. ஒரு முறையான செயலாக்க நடைமுறைகள் இல்லாமல், பலவகையான கணினிக் கோப்புகளை மேலாண்மை செய்வது மிகவும் கடினமாகும். ஒரு கணினிக்/கணியக் கோப்பு முறைமையை, அதனதன் இயக்குதள வடிவம் தீர்மானிக்கிறது.
- எனவே, பெரும்பான்மையோர் பயன்படுத்தப்படும் வின்டோசு கோப்பு முறைமை (FAT NTFS)என்பதும், வழங்கிகளிலும், அதிநுட்ப, உயரிய ஆய்வுக்கூடங்களிலும், விண்வெளிக் கூடங்களிலும் பயன்படுத்தப்படும் கோப்பு முறைமை என்பதும் மிகவும் வேறுபாடுகளை உடையன ஆகும்.  
- வின்டோசு அல்லாத கணினிகளில், யூனிக்சு, யூனிக்சுவழி பிறந்த லினக்சு, உபுண்டு வழி கோப்பு முறைமைகளே(ext2, ext3,ext4) அதிகம் பயன்படுகின்றன. ஏனெனில், அவை தொடர்ந்து பல மாதங்கள் இயங்கினாலும், அவற்றின் கோப்புகள் மாற வடிவம் (not corrupted) கொண்ட திறன் மிக்கதாகவே திகழ்கின்றன.  
- திறமூல / கட்டற்ற வழி கோப்புகள்(ext2,ext3,ext4) மாக்(macOS) இயக்குதளங்களிலும்(Paragon ExtFS), வின்டோசு இயக்குதளங்களிலும் பயன்பட வல்லன. அவற்றிற்கான கணியக் கட்டகங்களும் உள்ளன.  
- வின்டோசு, யூனிக்சு வழி இயக்குதள அடிப்படையிலான கோப்பு முறைமைகளைத் தவிர, வேறு சில கோப்பு முறைமைகளும் உள்ளன.
# சங்கு சக்கரம்

**சங்கு சக்கரம்** (Sangu Chakkaram), மாரிசனின் இயக்கத்தில், கே. சதீஸ், வி. எஸ். இராஜ்குமார் ஆகியோரின் தயாரிப்பில் 2017இல் வெளியான தமிழ்த்திரைப்படம். இத்திரைப்படத்தில் கீதா, திலிப் சுப்பராயன், என். இராஜா, பிரதீப், இராக்கி, ஜெர்மி ரோஸ்க் , நிஷேஷ், மோனிகா ஆகியோர் முன்னணிப்பாத்திரங்களில் நடித்துள்ளர். இத்திரைப்படம் சபீரின் இசையில், இரவி கண்ணனின் ஒளிப்பதிவில், விஜய் வேலுகுட்டியின் படத்தொகுப்பில் திசம்பர் 29, 2017இல் வெளியானது.
# சங்கு சக்கரம்

## நடிகர்கள்

- திலிப் சுப்பராயன்
- புன்னகைப் பூ கீதா
- என். இராஜா
- பிரதீப்
- இராக்கி
- ஜெர்மி ரோஸ்க்
- நிஷேக்
- மோனிகா
- அபிநேத்ரா
- ஸ்வாஸ்கா
- கிருத்திக்
- ஆதர்ஷ்
- பாலா
- ஆதித்யா
- டெஜோ
- அஜீஸ்
- பிரசாந்த் ரங்கசாமி
# சங்கு சக்கரம்

## கதை

ஒரு ஊரில் ஒரு பழமையான ஒரு மாளிகை உள்ளது. அந்த மாளிகையை தரகர் ஒருவர் விற்க முயற்சி செய்கின்றார். அந்த வீட்டில் உள்ளதாகச் சொல்லப்படும் பேயை விரட்ட மந்திரவாதிகள் இருவரை அங்கு அனுப்புகின்றார். ஒரு பணக்காரச்சிறுவனை அந்த வீட்டில் கொலை செய்துவிட்டு, அந்தச் சொத்துக்களை பறிக்க எண்ணுகிறார்கள் அந்தச்சிறுவனது காப்பாளர்கள். விளையாட இடம் தேடும் சிறுவர்கள் ஏழு பேர் அந்தப் மாளிகைக்குள் சிக்கிக்கொள்கின்றனர். அதில் ஒரு சிறுவர்களுள் ஒருனைக்கடத்தி பணம்பறிக்க எண்ணுகிறான் ஒருவன். இவ்வறாக நான்கு வேறுபட்ட குழுவினரை ஒரே இடத்தில் அந்தப் பேய் வீட்டினுள் சிக்கிக்கொள்கின்றனர். அந்தப் மாளிகைக்குள் முன்னமே ஒரு தாய், சேய் பேய்கள் உள்ளன. அந்த வீட்டினுள் சிக்கிக்கொள்ளும் பல்வேறு மனிதர்களைப் பயமுறுத்தி நகைச்சுவையை ஏற்படுத்த முயன்றுள்ளார் இயக்குநர்
# சங்கு சக்கரம்

## படப்பணிகள்

இத்திரைப்படத்தின் தயாரிப்பாளர்கள் இதற்குமுன் நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய திரைப்படங்ளை தயாரித்துள்ளனர். சூலை 2017இல் வெளியிடத்திட்டமிடப்பட்ட இத்திரைப்படம் திசம்பர் 2017இல் வெளியானது
# சங்கு சக்கரம்

## இசை

இத்திரைப்படத்திற்கு சபீர் இசையமைத்துள்ளார்
# பொட்டாசியம் ஐப்போமாங்கனேட்டு

**பொட்டாசியம் ஐப்போமாங்கனேட்டு** *(Potassium hypomanganate)* என்பது K<sub>3</sub>MnO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் மாங்கனேட்டு(V) என்ற பெயராலும் இதை அழைக்கிறார்கள். அடர்நீல நிறத்தில் உள்ள இவ்வுப்பு பொட்டாசியம் மாங்கனேட்டு(V) உப்புக்கு ஓர் அரிதான உதாரணமாகும்.
# பொட்டாசியம் ஐப்போமாங்கனேட்டு

## தயாரிப்பு

- பொட்டாசியம்பெர்மாங்கனேட்டுடன் அதிக அளவு பொட்டாசியம் சல்பைட்டைச் சேர்த்து ஒடுக்க வினைக்கு உட்படுத்தினால் பொட்டாசியம் ஐப்போமாங்கனேட்டைத் தயாரிக்கலாம்
::MnO + SO + H<sub>2</sub>O &rarr; MnO + SO + .  
- பொட்டாசியம்பெர்மாங்கனேட்டுடன் 10 மோல் பொட்டாசியம் ஐதராக்சைடு கரைசலிலுள்ள ஐதரசன்பெராக்சைடுடன் சேர்த்து ஒடுக்க வினைக்கு உட்படுத்தினாலும் இதைத் தயாரிக்கலாம்
:: + H<sub>2</sub>O<sub>2</sub> + &rarr; + O<sub>2</sub> + .  
- பொட்டாசியம்பெர்மாங்கனேட்டுடன் 3-10 மோல் பொட்டாசியம் ஐதராக்சைடு கரைசலிலுள்ள மேண்டலேட்டுடன் சேர்த்து ஒடுக்க வினைக்கு உட்படுத்தினாலும் இதைத் தயாரிக்கலாம்
:: + CHO + &rarr; + CHO +  
- மாங்கனீசு டையாக்சைடு பொட்டாசியம் ஐதராக்சைடின் அடர் கரைசலில் கரையும்போது விகிதச்சமமாதலின்மையால் பொட்டாசியம் ஐப்போமாங்கனேட்டு உருவாகிறது.
:: + &rarr; MnO + MnO(OH) + H<sub>2</sub>O.  
ஐப்போமாங்கனேட்டு எதிர்மின் அயனி விகிதச்சமமாதலின்மையால் எல்லாவிடத்திலும் குறிப்பாக காரக் கரைசல்களில் நிலைத்தன்மையற்றதாக உள்ளது. pH 14 இல் மின்வாய் ஆற்றல் மதிப்பு பின்வருமாறு:  
:MnO + e<sup>−</sup> MnO&nbsp;&nbsp;&nbsp;*E* = +0.27 V
:MnO + e<sup>−</sup> + MnO<sub>2</sub> + &nbsp;&nbsp;&nbsp;*E* = +0.96 V  
புரோட்டானேற்றம் பெற்ற ஓர் இடைநிலை வழியாகவே விகிதச்சமமாதலின்மை அடைதல் நிகழ்வதாக நம்பப்படுகிறது. இருப்பினும் K3MnO4 படிகமானது ஐப்போமாங்கனேட்டு அயனியின் புற ஊதா- கட்புல நிறமாலையியல் ஆய்வை அனுமதித்து Ca2Cl(PO4) உடன் இணைபடிகமாகிறது.
# சிக்க வீர ராஜேந்திரன்

இறுதி மன்னர் சிக்க வீர இராஜேந்திரன் படம், 1805)]]  
**சிக்க வீர ராஜேந்திரன்** (**Chikavira Rajendra** or **Chikka Vira Rajendra**) (கன்னடம்:ಚಿಕವೀರ/ಚಿಕ್ಕವೀರ ರಾಜೇಂದ್ರ}}, தென்னிந்தியாவின் குடகு இராச்சியத்தை 1820 முதல் 1834 முடிய 14 ஆண்டுகள் ஆட்சி செய்த இறுதி மன்னர் ஆவார். இவரது இயற்பெயர் வீர ராஜேந்திரன் ஆகும். ஆனால் இப்பெயரே இவரது மாமாவுக்கும் இருந்தது. இவர்கள் இருவரும் குடகின் ஆட்சியாளர்களாக இருந்ததால், சிக்க (கன்னடம் மற்றும் குடகு மொழியில் சிறிய என்று பொருள்) என்ற முன்னொட்டு இவரை வேறுபடுத்தப் பயன்படுத்தப்படுகிறது. இவர் இரண்டாம் லிங்க ராஜேந்திரனின் மகன் ஆவார்.
# சிக்க வீர ராஜேந்திரன்

## பிரித்தானிய இந்தியாவுடன் குடகு இராச்சியம் இணைத்தல்

, குடகு இராச்சியம்]]
சிக்க வீர ராஜேந்திரன் 1834 ஏப்ரல் 24 அன்று மன்னர் பதவியில் இருந்து ஆங்கிலேயர்களால் பதவி நீக்கம் செய்யப்பட்டு நாடு கடத்தப்பட்டார்; இவரது ராச்சியம் பிரித்தானிய இந்தியாவுடன் இணைக்கப்பட்டது. இவர் தனது ராச்சியத்தைத் திரும்பப் பெறுவதற்கான வழக்கு நடத்த தன் விருப்பமான மகள் கவுரம்மாவுடன் இங்கிலாந்துக்குச் செல்வதற்கு முன்பு வரணாசியில் சில ஆண்டுகள் கழித்தார்.
# சிக்க வீர ராஜேந்திரன்

## வரலாறு

யின் வளர்ப்பு மகளாக, சிக்க வீர ராஜேந்திரனின் மகள் கௌரம்மா]]
குடகு இராச்சியத்தை 1834ல் பிரித்தானிய இந்தியாவுடன் இணைத்துக் கொண்ட பின்னர், பிரித்தானிய இந்தியா ஆட்சியாளர்கள், மன்னர் சிக்க வீர ராஜேந்திரனுக்கு ஆண்டுக்கு 12,000 பவுண்டு தொகை ஓய்வூதியமாக வழங்கினர். ஓய்வூதியத் தொகையுடன் வாரணாசியில் வாழ்ந்த சிக்க வீர ராஜேந்திரனின் மூன்றாம் மகள் முத்தம்மா என்ற கங்கா மகாராணியை, நேபாள இராச்சியத்தின் ராணா வம்ச, நேபாள பிரதம அமைச்சர் ஜங் பகதூர் ராணாவுக்கு மூனாவது மனைவியானார். 1850 திசம்பரில் திருமணம் நடைபெற்றது.  
பின்னர் மேஜர் டிமாண்டுடன் சிக்க வீர இராஜேந்திரன் தன் இரு மனைவியர் மற்றும் ஒரு மகளுடன் 12 மே 1852 அன்று சவுத்தாம்ப்டனை அடைந்த அவர் யூக்சின் மூலம் இங்கிலாந்து சென்றார். அவர்கள் இருட்டிய பிறகு ராட்லியின் விடுத்திக்கு தங்கள் இடத்தை மாற்றிக்கொண்டனர். ஒரு உள்ளூர் செய்தித்தாள் அரசர் தனது சாதியை விட்டுவிட்டார் என்று குறிப்பிட்டது. ஆனால் இவரது ஆறு வேலைக்காரர்கள் சைவ உணவு உண்பவர்கள் என்றும், விடுதிக்குப் பின்னால் உள்ள திறந்தவெளியில் சமைத்தவர்கள் என்றும் விடுதியில் உள்ள நடைபாதைகளிலோ அல்லது மேசைகளுக்கு அடியிலோ உறங்கினர்.  
இலண்டனை அடைந்ததும், குடகின் முன்னாள் மன்னர் பல வேண்டுகோள்களை விடுத்தார். 1853 நவம்பர் 18 அன்று, லண்டன் ஸ்டாண்டர்டில் ஒரு கடிதம் வெளியிடப்பட்டது, அதில் இவர் தனது நிலைமையை விவரித்தார். 1799 ஆம் ஆண்டில் ஜெனரல் அபெர்க்ரோம்பி மற்றும் பம்பாய் இராணுவம் குடகு வழியாகச் சென்று கார்ன்வாலிசில் சேர தனது மாமா உதவியதாகவும், அதன் மூலம் திப்பு சுல்தானுக்கு எதிரான போர்த் தொடரில் கிழக்கிந்திய கம்பெனிக்கு உதவியதாகவும் இவர் சுட்டிக்காட்டினார். 1830 இல் தன் குடும்பத்திற்கு எதிராக செயல்பட்டு மைசூருக்கு சென்ற தனது மைத்துனர் சன்ன பசவையாவைப் பற்றியும் இவர் எழுதினார். சிக்க ராஜேந்திரன் பின்னர் மைசூருக்கு தப்பிச் செல்லும் போது குடகில் சில அதிகாரிகளைக் கொன்ற சின்ன பசவையாவை தன்னிடம் ஒப்படைக்குமாறு ஆங்கிலேயரிடம் கேட்டுக் கொண்டார். கிழக்கிந்திய கம்பெனி, சின்ன பசவையா தங்களிடம் பாதுகாப்பை கோரியதால் தங்களால் அவரை ஒப்படைக்க முடியாது என்று பதிலளித்தது. இதனால் மலபாரிலிருந்து மைசூர் நோக்கிச் சென்ற கிழக்கிந்தியக் கம்பெனியின் தூதுவர் சிக்க ராஜேந்திரனால் தடுத்து காவலில் வைக்கப்பட்டார். அவர் விடுவிக்கப்படாத நிலையில், கிழக்கிந்திய நிறுவனம் வலுக்கட்டாயமாக அரண்மனையைக் கைப்பற்றியது (£160,000 மதிப்புடைய இவரது உடைமைகளை எடுத்துக்கொண்டது). 14 ஆண்டுகளாக வரணாசியில் தடுத்து வைக்கப்பட்டிருந்த இவர், தனக்கு 180,000 பவுண்டுகள் திருப்பித் தரப்பட உள்ளதாகக் கூறினார்.  
24 செப்டம்பர் 1859ல் உடல் நலக் குறைவால், இலண்டனில் உள்ள மைதா மலைப்பகுதியில், சிக்க வீர இராஜேந்திரன் மறைந்தார். இவரது உடல் கென்சல் பசுமை மயானத்தில் அடக்கம் செய்யப்பட்டது.
# சிக்க வீர ராஜேந்திரன்

## இலக்கியங்களிலும், ஊடகங்களிலும்

ஞானபீட விருது பெற்ற புகழ் பெற்ற கன்னட மொழி எழுத்தாளர் மாஸ்தி வெங்கடேச ஐயங்கார் , குடகு மன்னர் சிக்க வீர இராஜேந்திரன் வரலாற்றை, சிக்கவீர ராஜேந்திரன் எனும் புதினத்தில் வெளிப்படுத்தியுள்ளார்.  
குடகு மன்னர் சிக்க வீர இராஜேந்திரன் வரலாற்றை, 1992ல் கன்னட மொழியில், தூர்தர்ஷன்
தொலைக்காட்சி தொடராக ஒளிபரப்பியது.
# சிக்க வீர ராஜேந்திரன்

## இதனையும் காண்க

- குடகு இராச்சியம்